open-index/open-wikipedia-markdown huggingface dataset:
Takaši Ono

**Takaši Ono** (, *Ono Takashi*; dzimis ) ir bijušais japāņu vingrotājs. Viņš ir viens no visu laiku veiksmīgākajiem Olimpisko spēļu dalībniekiem — četrās Olimpiskajās spēlēs ir izcīnījis 15 medaļas (5 zelti, 4 sudrabi un 4 bronzas).

Piedalījies četrās Olimpiskajās spēlēs (1952, 1956, 1960, 1964). 1952. gadā Helsinkos izcīnīja bronzas medaļu atbalsta lēcienā. 1956. gadā Melburnā viņš kļuva par čempionu vingrojumā uz stieņa, izcīnīja trīs sudraba (individuālā daudzcīņa, vingrojums uz zirga, komandu sacensības) un vienu bronzas medaļu līdztekās. 1960. gadā Romā T. Ono izcīnīja trīs zelta (vingrojums uz stieņa, komandu sacensības, atbalsta lēciens), vienu sudraba (individuālā daudzcīņa) un divas bronzas medaļas (līdztekas, apļi). 1964. gadā Tokijā viņš deva sportistu zvērestu, sacensībās izcīnīja zelta medaļu komandu sacensībās. Pasaules čempionātos izcīnījis divas zelta, piecas sudraba un vienu bronzas medaļu.

## Atsauces

## Ārējās saites

* Vingrošanas slavas zāles profils
Skujenieka Ministru kabinets

**[[Marģers Skujenieks|Skujenieka]] Ministru kabinets** var būt:
* Skujenieka 1. Ministru kabinets (1926—1928)
* Skujenieka 2. Ministru kabinets (1931—1933)
Skujenieka 1. Ministru kabinets

thumb|350px|Skujenieka Ministru kabineta sēde 1926. gada decembrī.

**[[Marģers Skujenieks|Marģera Skujenieka]]** vadībā **[[Latvijas Republikas Ministru kabinets]]** darbojās laika posmā no  līdz . To galvenokārt veidoja sociāldemokrātu partijas. Tā kā valdības veidošanā un atbalsta sarunāšanā aktīvi piedalījās Mordehajs Nuroks, to mēdz saukt arī par Nuroka valdību.

## Ministru kabinets

## Koalīcijas sastāvs

## Atsauces
Spāņu variants

**"Spāņu variants"** ir 1980. gada Latvijas PSR divsēriju spēlfilma. Filmas režisors ir Ēriks Lācis. Filma uzņemta Rīgas Kinostudijā pēc Juliana Semjonova tāda paša nosaukuma romāna.

## Sižets
1930. gadu beigas, Spānijas pilsoņu kara laiks. Latviešu žurnālists darbojas padomju izlūkdienesta labā ar mērķi uzzināt "*[[Messerschmitt]]*" lidaparāta tehniskos datus.

## Lomās
* Jānis Plēsums — *Palma*
* Mirdza Martinsone — *Mērija*
* Uldis Lieldidžs — *Lersts*
* Pauls Butkēvičs — *Volfs*
* Romualds Ramanausks — *Hāgens*
* Uldis Dumpis — *Šulcs*
* Vsevolods Safonovs — *padomju izlūkdienesta priekšnieks*
* Harijs Liepiņš — *Dufners*
* Arvo Krūsements — *[[Joahims fon Ribentrops|Rībentrops]]*
* Oļģerts Krastiņš — *Alberings*
* Antanas Gabrenas — *Gortons*
* Herberts Zommers — *Redsdeils*
* Rihards Rudāks — *Mancers*

## Filmēšanas grupa
* Režisors: Ēriks Lācis
* Scenārija autors: Julians Semjonovs
* Operators: Dāvis Sīmanis
* Komponists: Raimonds Pauls
* Mākslinieks: Dailis Rožlapa

## Interesanti fakti
* Filmas sižeta pamatā viens no Juliana Semjonova romāniem par padomju izlūku - SS štandartenfīreru Isajevu - Štirlicu "Spāņu variants" (1973). Šulcu (grāmatā Štirlics) tēlo Uldis Dumpis.
* Filma ir Riharda Rudāka debija kino.

## Ārējās saites

* Filmas profils portālā Kino Muzejs
## Video
*
1594. gads Latvijā

thumb|315px|Polijas-Lietuvas un Zviedrijas cīņas par dominanci (1585–1629)
Šajā lapā ir apkopoti **[[1594]]. gada notikumi** **[[Latvija]]s** teritorijā, kuras Kurzemes, Zemgales un Sēlijas novadi atradās Kurzemes un Zemgales hercogistes sastāvā, bet Piltenes apgabals un Grobiņas apgabals nebija pakļauti Kurzemes hercogam. Vidzemes un Latgales novadi atradās Livonijas un Lietuvas reālūnijas sastāvā.
## Valdnieki
* Polijas un  Zviedrijas karalis un Lietuvas lielkņazs Sigismunds III Vāsa bija nominālais Livonijas lielhercogs.
* Kurzemes un Zemgales hercogisti pārvaldīja Frīdrihs Ketlers, Vilhelms Ketlers nodevās studijām Rostokas Universitātē.

## Notikumi
### Nezināms laiks vai visa gada laikā

* Uz Rīgu pārcēlās Johans Frīdrihs Rīvijs, kur veica Rīgas Domskolas reorganizāciju. Viņš ieviesa jaunu Domskolas ("latīņu skolas") programmu, kurā līdz ar latīņu un grieķu valodu tika mācīti Svētie Raksti, Melanhtona retorika un dialektika, Erasma un Kamerārija darbi, aritmētika ar sfēriku un astronomiju. Sakarā ar reorganizētās Rīgas Domskolas atklāšanu Mollīns izdeva trīs J. Rīvija, D. Hilhena un N. Ekes runas (“Orationes tres…“)
* Rīgas birģermeistars Francis Nientsede Lielā Kalēja ielas konventa ēkā nodibināja patversmi trūkumā nonākušām vecām un trūcīgām atraitnēm.
* Arī Rīgas birģermeistars un burggrāfs Niklāvs Eke Skārņu ielā 22 uzsāka “Ekes konventa” pārbūves darbus, pielāgojot to Mazās ģildes locekļu atraitņu patversmes vajadzībām.
* Tika sākti darbi pie Doma baznīcas torņa atjaunošanas nodegušā gotiskā torņa vietā.
* Bauskā vācu draudzes vajadzībām tika uzcelta Svētā Gara baznīca, kas ir pirmā zināmā mūra celtne pilsētā.
* Kurzemē tika uzcelta Nurmes (Nurmuižas) luterāņu baznīca, kuru finansēja Kurzemes hercoga padomnieks Georgs fon Firkss.
* Tika izgatavots zvans jaunajai Saraiķu evaņģēliski luteriskajai baznīcai.
* Bērzaunes luterāņu baznīcas grīdā tika iemūrēts Bērzaunes muižas īpašnieka Johana fon Tīzenhauzena un viņa sievas Annas Kurselas kapakmens (pašlaik valsts nozīmes mākslas piemineklis).
* Lorencs Ofenbergers no Tīzenhauzena nopirka Praulienas muižu.
* Lai nostiprinātu Mollīna tipogrāfiju Rīgā pilsētas rāte piešķīra viņam 6% aizdevumu uz sešiem gadiem 400 dālderu apmērā.
* Mollīns devās uz grāmatu mesu Frankfurtē pie Mainas (Vācijā), lai iegādātos priekš Rīgas ārzemju grāmatas un nepieciešamos materiālus savai tipogrāfijai.
* Mollīna tipogrāfija Rīgā izdeva 7 jaunas grāmatas.

### Jūlijs
* 5. jūlijs — kāds Pēteris par aizraušanos ar "melnajām" grāmatām (maģiju) tika padzīts no Rīgas, bet viņa īpašums publiski sadedzināts.

## Kultūra
* Rīgā tika izdota Daniela Hermaņa dzeja veltīta Polijas kancleram Janam Zamoiskim un viņa dibinātajai mācībiestādei Polijā “Academia Samosciana”.
* Mollīna tipogrāfijā iznāca karavadoņa Georga Farensbaha biogrāfija.

## Zinātne
* Leipcigā tika izdots Zalomona Heninga darbs "Vidzemes un Kurzemes hronika. Kas ievērojams noticis Livonijā", kuru balstoties uz savām dienasgrāmatām, viņš bija sarakstījis dzīvodams Vānes muižā.

## Dzimuši

## Miruši

## Attēlu galerija

Attēls:Nurmes baznica.JPG|Nurmes luterāņu baznīca.
Maikls Higinss

**Maikls Daniels Higinss** (; dzimis ) ir īru politiķis, dzejnieks, rakstnieks un diktors, pārstāvējis Leiboristu partiju.

Viņš guva uzvaru  notikušajās Īrijas prezidenta vēlēšanās, prezidenta amata pienākumus M. Higinss sāka pildīt . Pirms ievēlēšanas par prezidentu viņš bija partijas prezidents. Divus termiņus 1970. un 1980. gados bija Īrijas parlamenta augšpalātas (*Seanad Éireann*) loceklis. Tāpat bijis arī parlamenta apakšpalātas (*Dáil Éireann*) loceklis (1981—1982, 1987—2011). M. Higinss bijis arī valsts mākslas, kultūras un gēļvalodīgo reģionu (*Gaeltacht*) ministrs. Izglītību ieguvis Īrijas Nacionālajā universitātē Golvejā (*National University of Ireland, Galway*), Indiānas universitātē Blūmingtonā (*Indiana University Bloomington*) un Mančestras universitātē (*University of Manchester*). 2018. gadā pārvēlēts uz otru prezidentūras termiņu.

## Ārējās saites
* Profils Leiboristu partijas mājaslapā
Suomi NPP

**Suomi NPP** (sākotnējais nosaukums **NPOESS Preparatory Project** jeb **NPP**) ir ASV meteoroloģiskais pavadonis, kas palaists . NASA un NOAA kopējais projekts paredzēts kā starpposms starp novecojušajiem POES pavadoņiem un nākamās paaudzes JPSS pavadoņiem.

Kosmiskajā aparātā uzstādīti pieci instrumenti: *Advanced Technology Microwave Sounder* (ATMS), *Cross-track Infrared Sounder* (CrIS), *Clouds and the Earth's Radiant Energy System* (CERES), *Visible Infrared Imager Radiometer Suite* (VIIRS) un *Ozone Mapping and Profiler Suite* (OMPS).

Sākotnēji *NPP* bija plānots NASA, NOAA un Aizsardzības departamenta kopējās meteoroloģiskās sistēmas National Polar-orbiting Operational Environmental Satellite System (*NPOESS*) instrumentu izmēģināšanai. Pēc tam, kad 2010. gadā *NPOESS* projektu atcēla, *NPOESS* iestrādes izmantoja jaunajai civilajai *JPSS* sistēmai.

 tika paziņots, ka *NPP* ir pārdēvēts par *Suomi NPP* (*Suomi National Polar-orbiting Partnership* — "Suomi nacionālā polārās orbītas partnerība") par godu ASV meteoroloģisko pavadoņu pamatlicējam Verneram Suomi.

## Lidojuma gaita
*NPP* tika palaists  09:48:31 UTC ar nesējraķeti Delta 7920-10C no Vandenberga Gaisa spēku bāzes.

Testēšanas fāzē atklājās infrasarkanā instrumenta *VIIRS* mazāka jūtība par plānoto, kas saistīta ar instrumenta spoguļa volframa oksīda pāklājuma uzklāšanas kļūmi.

## Atsauces

## Ārējās saites

* NPP  NASA vietnē 
* NPP NOAA vietnē
Vālodzīte

**"Vālodzīte"** ir 1972. gada Latvijas PSR spēlfilma, kuras režisors ir Jānis Streičs. Filma uzņemta Rīgas Kinostudijā pēc Voldemāra Bāla stāsta "Ilga-Vālodzīte" motīviem.

## Sižets
Vācijas—PSRS kara pašā sākumā Sarkanās armijas kareivis Fjodors Poligins Latvijā nokļūst Vērmahta gūstā. Pēc bēgšanas, ievainoto Fjodoru savā lauku mājā izmitina Jāzeps, kura mazmeita Ilga un Fjodors viens otru iemīl.

Partizāniem izdodas ievainoto Fjodoru nogādāt aiz frontes līnijas, Ilgu pieņem partizānu ziņneša ģimene, bet kāds no lauciniekiem Ilgu nodod vāciešiem.

Ilgu aresta laikā nogalina. Kristīnei izdodas izglābt viņas tikko piedzimušo meitu, kuru Fjodors ierauga tikai daudzus gadus vēlāk jau kā pieaugušu sievieti, kas ļoti līdzinās savai mātei.

## Lomās
* Līga Liepiņa — Ilga
* Genādijs Koroļkovs — Fjodors Poligins jaunībā
* Nikolajs Jerjomenko seniors — Fjodors Poligins vecumā
* Valentīns Skulme — Jāzeps
* Ivars Kalniņš — Juris
* Dina Kuple — Kristīne
* Juris Pļaviņš — Artūrs
* Alita Alkne-Brūgāne — Artūra māte
* Ēvalds Valters — autobusa pasažieris

## Filmēšanas grupa
* Režisors: Jānis Streičs
* Scenārija autors: Voldemārs Bāls
* Operators: Māris Rudzītis
* Māksliniece: Ināra Antone
* Komponists: Pēteris Plakidis

## Ārējās saites

* Filmas profils vietnē *filmas.lv*
Džons Makdonalds

**Džons Makdonalds** (; dzimis , miris ) bija Kanādas premjerministrs.

Kanādas premjerministra amatā viņš tika ievēlēts divas reizes, pirmajā reizē viņš bija pirmais Kanādas premjerministrs. Kopumā šajā amatā viņš pavadīja 19 gadus, kas ir otrs visu laiku lielākais amata pildīšanas laiks pēc Viljama Loina Makenzija Kinga, kas šajā amatā aizvadīja 22 gadus. Dž. Makdonalda politiskā karjera ilga vairāk nekā pusgadsimtu. Viņš bija dominējoša persona Kanādas konfederācijā. Viņa nāves brīdī Kanāda bija gandrīz tikpat liela teritorijas ziņā kā mūsdienās.

Dž. Makdonalds piedzima Skotijā, taču jau bērnībā viņa ģimene emigrēja uz Kingstonu pašreizējā Ontārio provinces teritorijā. Viņš kļuva par juristu.

## Ārējās saites

* Biogrāfija
Svarthamarens

**Svarthamarens** () ir nunataks Antarktīdā, Mīliga-Hofmaņa kalnu grēdā. Kalnu pēc 1956.-1960. gadu ekspedīciju aerofotogrāfijām uzmērīja un nokartēja norvēģu kartogrāfi un nosauca par "Melno āmuru". Kalna ziemeļu pakājē atrodas Norvēģijas vasaras polārstacija Tora, kas ierīkota lielākās Antarktīdā antarktisko vētrasputnu kolonijas (ap  pāru) pētīšanai. Pats nunataks ir noteikts par īpaši aizsargājamu dabas teritoriju.

## Atsauces
Brīnišķais prāts

**"Brīnišķais prāts"** () ir 2001. gada ASV drāmas filma, kuras režisors ir Rons Hauards.

Filmas sižets balstīts uz tāda paša nosaukuma Pulicera balvai nominēto 1998. gada Silvijas Nasaras grāmatu, kuras pamatā ņemts Nobela prēmijas laureāta ekonomikā Džona Neša dzīvesstāsts. Lomas filmā atveido Rasels Krovs, Eds Heriss, Dženifere Konelija, Pols Betanijs un Kristofers Plamers. Filma ieguva Amerikas Kinoakadēmijas balvu četrās kategorijās, tai skaitā kā "Labākā filma".

Filmas pirmizrāde notika  un tā galvenokārt saņēma pozitīvu kritiķu vērtējumu.

## Atsauces

## Ārējās saites
*
Megija Jillenhola

**Mārgarita Ruta "Megija" Jillenhola** (; ) ir amerikāņu aktrise un režisore.

Viņa ir režisora Stīvena Jillenhola un scenāristes Naomi Foneres Jillenholas meita un aktiera Džeika Jillenhola vecākā māsa. Sākotnēji viņa piedalījās sava tēva režisētajās filmās. M. Jillenhola kļuva pazīstama ar lomu psiholoģiskajā trillerī "Donijs Darko" un romantiskajā filmā "Sekretāre". Par lomu "Sekretāre" M. Jillenhola saņēma kritiķu atzinību un tika nominēta Zelta globusa balvai. Pēc tam filmējusies tādās filmās kā "Uzticies vīrietim" (par lomu filmā nominēta Zelta globusam), "Pasaules tirdzniecības centrs", "Tumšais bruņinieks". Par lomu 2009. gada muzikālajā drāmā "Mežonīgā sirds" viņa tika nominēta Amerikas Kinoakadēmijas balvai.

## Filmogrāfija

## Ārējās saites
Aleksandrs Ditjatins

**Aleksandrs Ditjatins** (; dzimis , miris ) bija PSRS krievu vingrotājs. Viņš bija viens no visu laiku veiksmīgākajiem olimpisko spēļu dalībniekiem — divās olimpiskajās spēlēs izcīnījis 10 medaļas (3 zelti, 6 sudrabi un 1 bronza).

Piedalījies divās olimpiskajās spēlēs (1976, 1980). 1976. gadā Monreālā viņš izcīnīja divas sudraba medaļas (komandu sacensības, vingrojums uz riņķiem). 1980. gadā Maskavā A. Ditjatins izcīnīja trīs zelta (komandu sacensības, individuālā daudzcīņa, vingrojums uz riņķiem), četras sudraba (vingrojums uz zirga, atbalsta lēciens, līdztekas, vingrojums uz stieņa) un bronzas medaļu brīvajās kustībās. Saskaņā ar datiem pēc 2008. gada olimpiskajām spēlēm) viņš bija vienīgais sportists, kas izcīnījis medaļu visās astoņās vingrošanas disciplīnās vienās olimpiskajās spēlēs un visvairāk individuālo medaļu ieguvējs olimpisko spēļu vēsturē. Ditjatins arī bija Maskavas olimpisko spēļu medaļām bagātākais sportists. Viņa rezultāti 1980. gada Maskavas olimpiskajās spēlēs nodrošināja viņam vietu Ginesa rekordu grāmatā. Ar panākumiem startējis arī Pasaules čempionātā, kur izcīnījis 12 medaļas. Drīz pēc Maskavas olimpiskajām spēlēm beidzis karjeru.

Miris 2025. gada 14. oktobrī 68 gadu vecumā. Viņa nāves cēlonis bija akūta sirds mazspēja.

## Atsauces

## Ārējās saites
Mija Hemma

**Mariēla Mārgarita "Mija" Hemma** (; dzimusi ) ir bijusī amerikāņu futboliste, spēlējusi uzbrucējas pozīcijā.

Bijusi ASV izlases dalībniece. Viņa ir visu laiku rezultatīvākā ASV futboliste izlašu līmenī starp vīriešiem un sievietēm, kopumā guvusi 158 vārtus. Tāpat viņa divas reizes tikusi atzīta par gada labāko futbolisti pasaulē (2001, 2002). 2004. gadā bijušais Brazīlijas futbolists Pelē viņu iekļāva savā *[[FIFA 100]]* sarakstā kā vienu no 125 labākajiem futbolistiem futbola vēsturē. 2007. gadā tikusi uzņemta nacionālajā futbola slavas zālē. ASV izlases sastāvā izcīnījusi divas zelta medaļas Olimpiskajās spēlēs (1996, 2004) un vienu sudrabu (2000), Pasaules kausa izcīņā guvusi divas uzvaras (1991, 1999) un divas reizes izcīnījusi trešo vietu (1995, 2003).

## Ārējās saites

* Biogrāfija
Hamm

***Hamm*** var būt:

* Hamma (*Hamm*) — pilsēta Vācijas rietumos;
* Mija Hemma (*Mia Hamm*; 1972) — bijusī amerikāņu futboliste;
* Džons Hemms (*Jon Hamm*; 1971) — amerikāņu kino un televīzijas aktieris un komiķis.
Kapteinis Džeks

**"Kapteinis Džeks"** ir 1972. gada Latvijas PSR piedzīvojumu filma bērniem. Filmas režisore ir Ada Neretniece. Filma uzņemta Rīgas Kinostudijā.

## Sižets
Meitenīte Žeņa sapņo kļūt par jūrnieci. Viņa valkā jūrnieku strīpaino kreklu, jūrnieku cepuri un visu savu brīvo laiku kopā ar zēniem pavada vecajā šonerī "Signāls", kas ir pietauvots krastā. Par savām jūras lietu zināšanām viņa ieguvusi iesauku "Kapteinis Džeks".

Kad veco kuģi nolemj nodot lūžņos, mazie jūrnieki dodas ar šoneri bangojošā jūrā, jo uzskata, ka kuģis-veterāns nav pelnījis tādu likteni. Ar šo kuģi kara laikā no ienaidnieku gūsta aizmuka padomju jūrnieki, kuru vidū bija arī Žeņas tēvs.

Ostas priekšniecība nolemj palīdzēt skolēniem organizēt pionieru jūras klubu, kam arī nodod varonīgo šoneri.

## Lomās
* Inga Mickīte — *Žeņa - Kapteinis Džeks*
* Marija Podgurska — *Olga*
* Donats Baņonis — *Mitja*
* Valdemārs Zandbergs — *Gunārs*
* Raimonds Brikšķis — *Pāvels*
* Aivars Liepiņš — *Oskars*
* Einārs Piekuss — *Zaķītis*
* Aivars Lipšāns — *Lapiņš, vecākais*
* Vaidevutis Mickītis — *Brālītis*
* Harijs Šadovskis — *Lapiņš, jaunākais*
* Lauris Krumovičs — *Sīkais*
* Nils Ceimurs — *Šadiņš*

## Interesanti fakti
* Kuģu modeļus, kas redzami filmā gar istabas sienu, darinājis filmas mākslinieks Viktors Šildknehts.

## Atsauces

## Ārējās saites

* Filmas profils portālā Kino Muzejs
## Video
*
Dace Lina

**Dace Lina** (dzimusi  Bauskā) ir latviešu vieglatlēte, startē garo distanču skriešanā.

Viņa izpildīja  kvalifikācijas B normatīvu maratonā. Olimpiskajās spēlēs sportiste ar 2:47:47 stundās veiktu maratonu ierindojās 98. vietā. 2011. gada oktobra beigās Frankfurtes maratonu viņa veica 2.40:08 stundās (tika ieņemta 24. vieta), kas bija sportistes jauns personiskais rekords. Vēl viņa ir guvusi uzvaru 2010. gada Valmieras maratonā (2.50:15).

## Personiskie rekordi

## Sasniegumi

## Atsauces

## Ārējās saites

* Valmiera pret Londonu
* Lina: "Pavasarī mēģināšu izskriet A normatīvu"
Elija Lartera

**Elisone Elizabete "Elija" Lartera** (; dzimusi ) ir amerikāņu aktrise. Viņa vislabāk pazīstama ar lomu NBC seriālā *[[Izredzētie: Pasauli glābjot|Heroes]]*, kā arī ar piedalīšanos dažādos 1990. gadu TV šovos.

Kā filmu aktrise Elisone Lartere debitējusi 1999. gada filmā "Pēdējā spēle", pēc tam filmējusies šausmu filmās *[[House on Haunted Hill]]* un "Ceļa gals". Otrā plāna lomas filmās "Gudrā blondīne" (*Legally Blonde*) un "Gandrīz kā mīlestība" noveda viņu pie galveno lomu tēlošanas Bolivudas filmā *[[Marigold]]* un trillerī "Apsēstā" (*Obsessed*). Pēc tam atveidojusi video spēļu varoni Klēru Redfīldu filmās "Nezūdošais ļaunums: Iznīcība" (*Resident Evil: Extinction*) un "Nezūdošais ļaunums: Dzīve pēc nāves" (*Resident Evil: Afterlife*).

## Atsauces

## Ārējās saites
Bills Rebane

**Bills Rebane** (; dzimis ) ir Latvijā dzimis amerikāņu zinātniskās fantastikas un šausmu filmu režisors, producents un kinoscenārists.

## Dzīvesgājums
Dzimis kā Vilhelms Rebane 1937. gada 8. februārī Rīgā jauktā igauņu-latviešu ģimenē, kopš bērnības runāja igauņu, latviešu, vācu un krievu valodā. Otrā pasaules kara beigās viņš kopā ar vecākiem devās bēgļu gaitās uz Vāciju, 1952. gadā ieceļoja ASV.

Mācījās teātra mākslu Čikāgas Mākslas institūtā (*Art Institute of Chicago*). Savu karjeru viņš sāka Čikāgas televīzijā, 1956. gadā devās atpakaļ uz Vāciju, kur strādāja pie Hamburgas filmu režisora Adalberta Baltesa (*Adalbert Baltes*). Pēc atgriešanās ASV viņš darbojās Čikāgas filmu studijā *United Film and Recording Studios*, kur attīstīja inovatīvus filmēšanas paņēmienus.

Viņa pirmā patstāvīgi uzņemtā filma bija finansiāli ienesīgā muzikāla īsfilma *Twist Craze*, kurai sekoja *Dance Craze*. 1963. gadā viņš sāka uzņemt zinātniskās fantastikas filmu *Terror at Halfway*, ko 1965. gadā pabeidza Heršels Līvaiss (*Herschell Gordon Lewis*) un izlaida uz ekrāniem kā *Monster A Go-Go*.
1960. gadu beigās viņš izveidoja savu filmu studiju rančo pie Glīsonas Viskonsinas štatā, kur 1973. gadā uzņēma šausmu filmu zinātniskās fantastikas stilā *Invasion from Inner Earth*. Tai sekojas daudzas citas filmas, ieskaitot *The Giant Spider Invasion*, *The Alpha Incident* (1978), *The Capture of Bigfoot* (1979), *The Demons of Ludlow* (1983), *The Game* (1984), *Twister's Revenge!* (1987) un *Blood Harvest* (1987).

Pēc pārciestas smadzeņu triekas 1989. gadā Bills Rebane pārtrauca uzņemt filmas un slēdza savu studiju. Pēc Igaunijas neatkarības atjaunošanas viņš finansiāli palīdzējis Igaunijas filmu ražotājiem. 
2002. gadā Rebane nesekmīgi kandidēja uz Viskonsinas štata gubernatora vietu kā ASV Reformu partijas kandidāts.

2009. gadā Rebane saņēma Viskonsinas filmu ražotāju balvu par mūža ieguldījumu (*Lifetime Achievement Award*).

### Pazīstamākās filmas
* *Monster A Go-Go* (1965)
* *Invasion from Inner Earth* (1974)
* *The Giant Spider Invasion* (1975)
* *Rana: The Legend of Shadow Lake* (1975)
* *The Alpha Incident* (1978)
* *The Capture of Bigfoot* (1979)
* *The Demons of Ludlow* (1983)
* *The Game* (1984)
* *Twister's Revenge!* (1987)
* *Blood Harvest* (1987)

### Bibliogrāfija
* *Film funding two-thousand* (2000) 
* *From Roswell with Love* (2008)

## Atsauces

## Ārējās saites
Ligzda

thumb|250px|Dienvidāfrikas bezdelīgu ligzdu kolonija zem tilta
**Ligzda** ir dažādu dzīvnieku būvēts patvērums, kas kalpo par vietu gulēšanai, dzīvošanai un pēcnācēju iznēsāšanai. Galvenokārt ligzdas būvē putni, bet par ligzdām tiek uzskatītas arī dažas zīdītāju (migas; būvē, piemēram, vāveres), kukaiņu (pūžņi; piemēram, lapsenes, termīti), čūsku un zivju sugu būves. Atkarībā no dzīvnieku sugas un dzīvesvietas ligzdu veidošanai tiek izmantoti dažādi materiāli un būvēšanas vietas. Ligzdu būvei galvenokārt tiek izmantoti organiski materiāli (zāle, sūnas, lapas, zari), dzīvnieku pašu izdalījumi vai apspalvojums (siekalas, dūnas), kā arī neorganiski vai cilvēku darināti materiāli (dubļi, oļi, papīrs, audums, plastmasa). Ligzdas var būt būvētas dažādās vietās — alās, zemes iedobēs, zālē, koku un krūmu zaros, koku dobumos, klintīs, smilšainās nogāzēs —, kā arī izmantojot dažādas antropogēnas būves — zem ēku jumtiem, stabu galos, caurulēs u.c. Dažkārt cilvēks atsevišķu sugu vairošanās stimulēšanai veido speciālas būves vai ierīces ligzdošanas atvieglošanai — putnu būrīšus, pamatnes stārķu ligzdām u.c.

## Ārējās saites
Paradīzes atslēgas

**"Paradīzes atslēgas"** ir 1975. gada Latvijas PSR detektīvfilma. Filmas režisors ir Aloizs Brenčs. Filma uzņemta Rīgas Kinostudijā. Otrā diloģijas filma pēc "Gaisma tuneļa galā".

## Sižets
Pēkšņā zobārsta Jakova Beļska nāve liek aizdomāties par slepkavību. Aizdomas krīt uz modes mākslinieci Regīnu, kurai bija attiecības ar aizgājēju. Milicijas kapteinis Jānis Krastiņš, kurš izmeklē šo lietu, noskaidro slepkavības saikni ar nelikumīgām mahinācijām, kad dimanti tiek mainīti pret kontrabandas ceļā ievesto ārzemju zeltu.

## Lomās
* Uldis Pūcītis — *Jānis Krastiņš*
* Uldis Dumpis — *majors Lauks*
* Vladimirs Oseņevs — *Pāvels Nasonovs*
* Jeļena Kozeļkova — *Regīna Strazdiņa*
* Broņus Babkausks — *Arvīds Vītols*
* Kārlis Trencis — *pulkvedis Mednis*
* Leonards Zelčus — *Jakovs Beļskis*
* Jānis Melderis — *kapteinis Ozoliņš*
* Voldemārs Lobiņš — *Pavlovskis/Jakuts*
* Valdemārs Zandbergs — *pulkvedis Ginters*
* Harijs Liepiņš — *Ēvalds Apse*
* Dzidra Ritenberga — *Nasonova sieva*
* Osvalds Kublanovs — *Arifs Huseinovs*
* Jānis Celms — *Ens Grots*
* Sarmīte Auna — *Maiga Vītola*

**Epizodēs**:
Helga Dancberga, Aivars Līnis u.c.

## Filmēšanas grupa
* Režisors: Aloizs Brenčs
* Scenārija autori: Vladimirs Kuzņecovs un Sergejs Aleksandrovs
* Operators: Rihards Pīks
* Komponists: Ivars Vīgners
* Mākslinieks: Gunārs Balodis

## Interesanti fakti
* Epizodiskā lomā Dailes teātra vēlākais direktors Aivars Līnis.

## Ārējās saites

* Filmas profils portāla Latvijas Filmas
## Video
*
Rolands Putāns

**Rolands Putāns** (dzimis  Jaunaglonā) ir Latvijas bijušais futbolists, pussargs.

## Ārējās saites

* Profils TFK Rēzekne mājaspalpā
Türk Telekom Arena

***Türk Telekom Arena*** ir futbola stadions Stambulas Šišli rajonā, Turcijā un tas ir Stambulas "Galatasaray" mājas stadions. Stadiona celtniecība sākās 2007. gadā, bet atklāts tas tika 2011. gadā. Stadions ir viens no diviem pieczvaigžņu UEFA stadioniem Turcijā. Otrs ir Ataturka Olimpiskais stadions, kas arī atrodas Stambulā.

## Ārējās saites
Hargeisa

**Hargeisa** (, , *Harjīsā*) ir pilsēta Somālijas ziemeļos, pašpasludinātās valsts Somālilendas galvaspilsēta un lielākā pilsēta, kā arī otra lielākā pilsēta Somālijā. Pilsēta atrodas ielejā Galgodonas augstienē 1334 metru augstumā virs jūras līmeņa.

## Ģeogrāfija
Hargeisa atrodas ielejā valsts rietumu daļā. Pilsēta atrodas kalnainā reģionā, slēgtā ielejā Galgodonas augstienē 1334 metru augstumā virs jūras līmeņa. Šis augstums dod Hargeisai un tās apkārtnei maigāku klimatu nekā Adenas līča piekrastes zonai, kura ir viena no karstākajām vietām uz zemes. Hargeisā ir sastopams klimats ar salīdzinoši mazām temperatūras atšķirībām. Temperatūra svārstās starp 13 un 32 grādiem pēc Celsija.

Hargeisas apkārtnē lietus ir novērojams biežāk nekā pārējā valsts teritorijā. Kad pilsēta bija mazāka, tai apkārt bija lieli meži, bet pašlaik starp lielajām lauksaimniecībām joprojām atrodas nelieli kadiķu meži.

## Atsauces

## Ārējās saites
Progress M-13M

**Progress M-13M** (*Прогресс М-13М*) bija Krievijas automātisks kravas kosmosa kuģis kravu nogādāšanai uz Starptautisko kosmosa staciju (SKS). To palaida . Šis bija pirmais *Progress* starts pēc augustā nesējraķetes Sojuz-U avārijā zaudētā Progress M-12M.

## Krava
Kopējā kravas masa starta brīdī bija 2648 kg. Īpašajās tvertnēs ietilpa degviela pašam kuģim (578 kg) un stacijas dzinējsistēmai (250 kg), skābeklis (50 kg), ūdens (420 kg). Hermētiskajā kravas telpā (pavisam 1350 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 423 kg amerikāņu segmentam. 

## Lidojuma gaita
*Progress M-13M* startēja no Baikonuras kosmodroma  10:11:12 UTC ar nesējraķeti Sojuz-U. Kopā ar to palaists mikropavadonis *Čibis-M*.

Saslēgšanās ar SKS notika 2. novembrī 11:41:35 UTC pie Pirs moduļa automātiskā režīmā.

 22:09:35 UTC *Progress M-13M* atvienojās no SKS. Pēc tam, ar galvenā dzinēja palīdzību tika veikta kosmiskā aparāta orbītas paaugstināšana līdz aptuveni 500 km, optimāla mikropavadoņa izvēršanai. Pirmā iedarbināšāna notika 24. janvārī 01:35:13 UTC, bet otrā — 02:22:00 UTC. 24. janvārī 23:18:30 UTC no transportkuģa tika atdalīts mikropavadonis Čibis-M.

 *Progress M-13M* tika novadīts no orbītas. 02:25:00 UTC uz 235,3 sekundēm bremzēšanas manevram tika iedarbināts kosmiskā aparāta dzinējs. Kosmosa kuģis nogāja no orbītas un sadega Zemes atmosfērā. Nesadegušās daļas aptuveni 03:18 UTC iekrita Klusā okeāna dienviddaļā (koordinātas 51,4° D un 12,2° R).

## Atsauces

## Ārējās saites

* Progress M-13M lapa SKS Lidojumu vadības centrā
Frenks Millers

**Frenks Millers** (; dzimis  Onlijā, Mērilendā, ASV) ir amerikāņu ilustrators, komiksu autors un kinorežisors, vairāk pazīstams ar saviem grafiskajiem romāniem, kas izpildīti *[[film noir]]* stilā. Zināmākie Millera darbi ir **', ''[[The Dark Knight Returns]]'', **', "Grēku pilsēta" (*Sin City*) un "300".

Millers režisējis filmu "Gars", kopā ar Robertu Rodrigesu režisējis filmas "Grēku pilsēta" un "Grēku pilsēta: Liktenīgā sieviete", un producējis filmu "300: Termopilu kauja". Filma "Grēku pilsēta" saņēma "Zelta palmas zara" nomināciju, kā arī ieguva vairākas komiksu industrijas balvas.  2015. gadā Millers iekļauts Villa Aisnera balvas Goda zālē.

Viņš izveidojis Elektras tēlu *[[Marvel Comics]]* sērijai par Pārgalvi..

## Ārējās saites
Pirmskembrijs

**Pirmskembrija** periods (arī **prekembrijs**) vai **kriptozojs** (no  — ‘slēpts’ un *ζωή* — ‘dzīve’) ir ģeoloģiskais periods, kas ietver laiku pirms fanerozoja eona. Ilgst no Zemes veidošanās pirms apmēram 4600 miljoniem gadu līdz kembrija perioda sākumam pirms apmēram 542 miljoniem gadu un aptver 7/8 no Zemes ģeoloģiskās vēstures.

Lai arī pirmskembrija periods ildzis ap 3,8 miljardus gadu, tā hronoloģija izstrādāta vājāk kā sekojošajam fanerozojam. Tas saistīts ar to, ka pirmskembrija slāņos organiskas izcelsmes ieži sastopami ļoti reti, tāpēc paleontoloģiskās izpētes metodes nav pielietojamas. Pirmskembrija intensīva izpēte sākās 20. gadsimta beigās, kad attīstījās izotopiskās ģeohronoloģijas metodes.

Kenorland breaking up.jpg|Pirmskembrija zemes masas sašķelšanās 
Paleoglobe NO 1590 mya-vector-colors.svg|Kolumbijas superkontinents apmēram pirms 1,6 miljardiem ɡadu

## Pirmskembrija hronoloģija
Pirmskembrija periods tradicionāli dalās divos eonos — senākais arhajs un tam sekojošais proterozojs, kā arī tiek izcelts katarhajs jeb laika periods kad veidojās Zemes garoza, bet šī laika ieži nav saglabājušies.

## Atsauces
Tomass Māršals

**Tomass Railijs Māršals** (; dzimis , miris ) bija amerikāņu jurists un politiķis, 28. ASV viceprezidents, pārstāvēja Demokrātisko partiju. Viņš ir labi pazīstams ar savu asprātību un humora izjūtu.

Laikā no 1909. līdz 1913. gadam viņš bija Indiānas štata gubernators. Viņa popularitāte kā gubernatoram palīdzēja T. Māršalam uzvarēt 1912. gada prezidenta vēlēšanās kā viceprezidentam kopā ar Vudro Vilsonu, kurš kandidēja uz prezidenta amatu. ASV viceprezidenta amatā viņš aizvadīja astoņus gadus (divus termiņus). Pēc tam Indianapolisā atvēra savu jurista praksi, šajā laikā T. Māršals sarakstīja vairākas grāmatas. Viņš mira  no sirdslēkmes.

## Ārējās saites

* Biogrāfija
OGLE-TR-56

**OGLE-TR-56** ir 17. zvaigžņlieluma zvaigzne, kas atrodas 1612 pc attālumā no Zemes Strēlnieka zvaigznājā. Novērojumi liecina, ka zvaigznei ir atklāta viena planēta. 

Zvaigznes masa ir 1,17 MSUN, un tās rādiuss ir 1,32 RSUN. Zvaigznes temperatūra ( 5820 K jeb 5547&nbsp;°C) ir apmēram tāda pati kā Saulei, tāpēc zvaigzne izstaro gaismu, kura pēc spektrālā sastāva ir līdzīga Saules gaismai.
Gneiss

thumb|250px|Gneiss
**Gneiss** (no ) ir metamorfs iezis, kuru veidojošie minerāli ir plagioklazs, kvarcs, kālija laukšpats (mikroklīns un ortoklazs); mazākā mērā biotīts, muskovīts, piroksēns, granāts u.c. Nosaukums, iespējams, cēlies no sakšu kalnraču termina, ar ko apzīmēti tukši, rūdas pavadošie ieži. Gneiss ir viens no Zemes garozā visbiežāk sastopamajiem iežiem. Tie veido lielāko daļu Zemes garozas kristālisko vairogu (Baltijas, Kanādas, Aldanas u.c.), kā arī seno platformu pamatnes.

Paši senākie zināmie Zemes ieži ir 3,92 miljardus gadu vecie Akastas pelēkie gneisi, kas veido Kanādas vairoga Sleiva eokratona pamatni.

## Ārējās saites

* Latvijas minerāli un ieži
Grafiskais romāns

**Grafiskais romāns** jeb **grafiskā novele** () ir komiksu paveids. Sevī ietver romānu, kas izdots grafiskā variantā, un kur galvenais ir zīmējums nevis teksts. Nav zināma precīza šī termina izcelsme. Mūsdienās šo terminu izmanto komiksu autori, lai distancētu savus darbus no komiksu pamatmasas, kas paredzēti bērnu auditorijai.

Pēc satura šie romāni pārsvarā ir tendēti uz pieaugušo auditoriju un tiek atzīmēti ar vecuma ierobežojuma indeksu (). Grafiskie romāni no tradicionālajiem komiksiem un mangas atšķiras ne tikai ar sižetu un zīmējumu kvalitāti, bet arī ar ārējo izskatu un cenu. Romāni parasti tiek izdoti cietajos vākos un kvalitatīva papīra, standarts no 46 līdz 48 lapaspusēm (mēdz būt arī vairāk). Vēl grafiskie romāni atšķiras ar to, ka lielākoties romānu veido viens cilvēks, maksimums trīs: scenārija autors, ilustrators un krāsotājs.

## Pamata stili
### Autoru stili
* uzzīmēts klasiskajā reālisma manierē (lielāka daļa grafisko romānu)
* uzzīmēts karikatūras manierē (piemēram, "Asterikss")
* "autora zīmējums"

### Nacionālie stili
* Komikss (amerikāņu stils)
* BD (eiropiešu stils)
* Gekiga (japāņu stils, Josihiro Tacumi izdomāts termins)
* Zīmētie stāsti (krievu stils)

## Grafiskais romāns Eiropā
Visbiežāk grafiskos romānus izdod Francijā un Beļģijā. Francijā grafiskie romāni tiek uzskatīti par mākslas devīto paveidu un tiek atbalstīti valsts līmenī.

Pazīstamākie autori:
* Alehandro Hodorovskis
* Olivje Ledruā
* Enki Bilāls

## Grafiskais romāns Amerikas Savienotajās Valstīs
Grafiskais romāns ir orientēts uz pieaugušo auditoriju un atšķiras ar labāku sižetu un zīmējumiem. ASV atšķirībā no Eiropas daži grafiskie romāni pēc apjoma nepārsniedz komiksu apjomu un iznāk mīkstajos vākos. Ļoti populāri ir grafiskie romāni par izdomātām galaktikām (Zvaigžņu kari, Svešie), kā arī populāru fantastisko romānu adaptācijas (Ambera hronikas, Hobits).

Pazīstamākie autori:
* Vils Aisners
* Linds Vords
* Frenks Millers
* Alans Mūrs
* Frenks Frazeta

## Ārējās saites
* The Big Comic Book DataBase
NPOESS

[thumb|[NPOESS Preparatory Project mākslinieka skatījumā]]
**National Polar-orbiting Operational Environmental Satellite System** jeb **NPOESS**) bija ASV Zemes laikapstākļu, atmosfēras, okeānu, virsmas un tuvā kosmosa novērošanas pavadoņu sistēmas projekts, kas tika uzsākts 1994. gadā, bet atcelts 2010. Sistēmu kopīgi izstrādāja NASA, NOAA un Aizsardzības departaments un tam būtu jāaizstāj novecojušās sistēmas: DMSP (Aizsardzības departamenta) un POES (NOAA).

1994. gadā Klintona administrācijas Nacionālais veiktspējas pārskats (*National Performance Review*) secināja, ka eksistējošās polāro orbītu Zemes meteoroloģisko pavadoņu sistēmas būtu efektīvāk apvienot vienā sistēmā. Apvienošanas plāns tika iesniegts Kongresam 1994. gada maijā un prezidents to apstiprināja.

*NPOESS* projektu vadīja *Integrated Program Office* (*IPO*), kura ietilpa Tirdzniecības departamenta NOAA Nacionālajā vides pavadoņu, datu un informācijas dienestā *NESDIS* (*National Environmental Satellite, Data and Information Service*). *IPO* tika dibināts  un tajā ietilpa personāls no Aizsardzības departamenta, Tirdzniecības departamenta un NASA. No Aizsardzības departamenta primārā atbildīgā organizācija bija Gaisa spēki.

Projekta primārais kontraktors bija Northrop Grumman Aerospace Systems (*NGAS*), kurš bija atbildīgs par kosmisko aparātu platformu (*T430*) un apakškontraktoru pārvaldi. Instrumentus izgatavoja Raytheon, Ball Aerospace & Technologies un Boeing.
Pirmo *NPOESS* pavadoni *C1* jeb *Charlie 1* bija plānots palaist orbītā 2013. gadā. Projekta ietvaros bija paredzēts līdz 2026. gadam palaist sešus kosmiskos aparātus. Lai nodrošinātu datu nepārtrauktību starp iepriekšējiem Zemes novērošanas pavadoņiem un jauno sistēmu, kā arī lai pārbaudītu jaunos instrumentus, tika sagatavots kosmiskais aparāts NPOESS Preparatory Project (*NPP*), kuru izgatavoja *Ball* un orbītā palaida 2011. gadā.

2006. gadā projekts tika pārskatīts un no projekta izņemti vairāki instrumenti. Pavadoņu skaits tika samazināts līdz četriem. Problēmas sagādāja arī citu instrumentu izstrāde.

 Baltais Nams paziņoja, ka *NPOESS* partnerība tiek atcelta termiņu un izmaksu pārsniegšanas, kā arī trīs aģentūru pārvaldības problēmu dēļ.
Nolemts, ka paralēli tiks izstrādātas divas polāro orbītu sistēmas militāriem un civilajiem lietotājiem:
* NOAA/NASA sistēma nosaukta par Joint Polar Satellite System (*JPSS*). JPSS-1 pavadoni izgatavo Ball Aerospace & Technologies.
* Aizsardzības departamenta sistēma nosaukta par Defense Weather Satellite System (*DWSS*), kuru izgatavo Northrop Grumman.
Abas sistēmas izmantos kopēju zemes sistēmu, kuru izgatavo Raytheon

## Atsauces

## Ārējās saites
* NPOESS at NOAA
OGLE-TR-132b

**OGLE-TR-132b** ir karstā jupitera tipa citplanēta, kas riņķo ap zvaigzni OGLE-TR-132, kas atrodas 1585 pc attālumā no Zemes Kuģa Ķīļa zvaigznājā. Planētas vidējais attālums no zvaigznes ir tikai 0,03 AU un gads uz tās ilgst tikai 40,557 stundas. Tuvums centrālajai zvaigznei uz planētas nodrošina lielu karstumu, kas nav piemērots dzīvībai. Ja Zeme riņķotu pa to pašu orbītu, pa kuru riņķo OGLE-TR-132b, tad uz tās būtu 1901&nbsp;°C liels karstums — pietiekami, lai izkausētu tēraudu. 

Planētas masa ir 1,144 reižu lielāka un rādiuss ir 1,175 reizes lielāks par Jupiteru. Gravitācija uz tās 2,1 reizi pārsniedz Zemes pievilkšanas spēku. 

Planētu atklāja 2004. gada 14. aprīlī.
OGLE2-TR-L9b

thumb|Planētas lieluma salīdzinājums ar Jupiteru
**OGLE2-TR-L9b** ir karstā jupitera tipa citplanēta, kas riņķo ap zvaigzni OGLE2-TR-L9, kas atrodas 1901 pc attālumā no Zemes Kuģa Ķīļa zvaigznājā. Planētas vidējais attālums no zvaigznes ir tikai 0,0413 AU un gads uz tās ilgst tikai 2,485534 dienas. Mazā attāluma no centrālās zvaigznes dēļ uz planētas ir pārāk karsts, lai tur būtu iespējama dzīvība. Ja Zeme riņķotu pa to pašu orbītu, pa kuru riņķo OGLE2-TR-L9b, tad uz tās būtu 1914&nbsp;°C liels karstums — pietiekami, lai izkausētu tēraudu. 

Planētas masa ir 4,336 reižu lielāka un rādiuss ir 1,614 reizes lielāks par Jupiteru. Lielā masa un rādiuss ir pierādījums, ka tā ir Jupitera tipa planēta. Gravitācija uz tās 4,21 reizi pārsniedz Zemes pievilkšanas spēku.

Planētu atklāja 2008. gada 2.decembrī trīs Leidenes Universitātes studenti.

## Atsauces

## Ārējās saites
* OGLE2-TR-L9 Exoplanets
Doroteja Bīrona

**Doroteja Bīrona** var būt:

* Doroteja fon Mēdema (*Dorothea von Medem*, 1761-1821) — Kurzemes hercogiene;
* Doroteja de Taleirāna-Porigora (*Dorothée princesse de Courlande*), dzimusi Bīrona (1793-1862) — Dorotejas fon Mēdemas meita, Taleirāna favorīte.
Floriāns Alberts

**Floriāns Alberts** (; dzimis , miris ) bija profesionāls ungāru futbolists, vēlāk treneris un sporta funkcionārs.

Visu futbolista karjeru viņš aizvadīja Ungārijas klubā *[[Budapeštas "Ferencváros"|Ferencvárosi TC]]* (1958—1974). Ungārijas čempionātā guva 255 vārtus 351 spēlēs. 75 spēles viņš aizvadīja arī Ungārijas izlases sastāvā, tajās guva 31 vārtu. Izlases sastāvā viņš izcīnīja bronzu 1960. gada olimpiskajās spēlēs, piedalījās divos Pasaules kausos (1962, 1966), kā arī izcīnīja trešo vietu 1964. gada Eiropas čempionātā, kā arī 4. vietu 1972. gada Eiropas čempionātā.

1967. gadā F. Alberts tika atzīts par gada labāko futbolistu Eiropā. Pēc futbolista karjeras beigām trenēja Lībijas klubu *[[Al-Ahly Benghazi S.C.]]*.

Miris .

## Karjeras statistika

|-
|1958-59||rowspan="17"|Ferencvárosi||rowspan="17"|National Championship I||15||6||||||||||||||||
|-
|1959-60||26||27||||||||||||||||
|-
|1960-61||26||21||||||||||||||||
|-
|1961-62||22||17||||||||||||||||
|-
|1962-63||21||11||||||||||||||||
|-
|1963||12||11||||||||||||||||
|-
|1964||16||19||||||||||||||||
|-
|1965||24||27||||||||||||||||
|-
|1966||25||24||||||||||||||||
|-
|1967||27||28||||||||||||||||
|-
|1968||27||19||||||||||||||||
|-
|1969||13||11||||||||||||||||
|-
|1970||8||4||||||||||||||||
|-
|1970-71||24||7||||||||||||||||
|-
|1971-72||30||15||||||||||||||||
|-
|1972-73||26||6||||||||||||||||
|-
|1973-74||9||2||||||||||||||||
351||255||||||||||||||||
351||255||||||||||||||||

## Atsauces

## Ārējās saites
Fotoradars

250px|thumbnail|Fotoradars
**Fotoradars** ir elektroniska ierīce, kas sastāv no fotoaparāta un radara un tiek lietota automašīnu kustības ātruma mērīšanai. Tā mērķis ir nofotografēt automašīnas, kas pārsniedz atļauto ātrumu, lai vēlāk auto īpašniekiem varētu piespriest sodu. Fotoradari paredzēti drošības palielināšanai uz ceļiem.

## Izvietojums
Fotoradarus atbilstoši noteikumiem jāizvieto ceļa malās pārredzamās vietās, kopā ar attiecīgu ceļa zīmi.

## Skatīt arī
* Radars

## Ārējās saites
Serotonīns

**Serotonīns** jeb **5-hidroksitriptamīns** (**5-HT**) ir monoamīna neiromediators. Tas ir aminoskābes L-triptofāna atvasinājums, kas ir sastopams dzīvnieku, ieskaitot cilvēka, gastrointestinālajā traktā, trombocītos un centrālajā nervu sistēmā. Serotonīns ir zināms kā viela, kas ir atbildīga par laimes izjūtas un labsajūtas ierosināšanu.
Kā melatonīna "priekštecis" serotonīns palīdz regulēt miega ciklus un iekšējo pulksteni. Serotonīnam ir nozīme ēstgribas un emocionālajos procesos, kā arī ķermeņa motorajās, kognitīvajās un autonomajās funkcijās. Zems serotonīna līmenis organismā ietekmē atmiņas un garastāvokļa pasliktināšanos, kas var izraisīt tādus simptomus kā apgrūtināta aizmigšana, zems pašnovērtējums, uztraukums, agresija un pastiprināta tieksme pēc saldumiem.   

## Atsauces
Narkomānija

thumb|Zaudēto dzīves gadu rādītājs pēc vielu lietošanas radītajiem traucējumiem uz 100,000&nbsp;iedzīvotājiem 2002. gadā<div class="references-small" style="-moz-column-count:3; column-count:3;">













</div>
**Narkomānija** jeb **narkotiku atkarība** ir patoloģiska tieksme lietot narkotiskās vielas, negatīvi ietekmējot gan paša indivīda, gan arī visas sabiedrības labklājību.

Pēc Pasaules Veselības organizācijas kritērijiem narkomāniju jeb narkotiku atkarību var novērot, ja var konstatēt kādu vielu lietošanā visas četras pazīmes:
* neizturamu vēlmi lietot kādu vielu (atkarību),
* tieksmi palielināt devu (toleranci),
* vielas lietošanu, lai gūtu psiholoģisku vai fizisku labsajūtu,
* vielas negatīvu emocionālo, sociālo un ekonomisko ietekmi uz tās lietotāja ikdienu.

## Cēloņi
Pēc Amerikas Atkarību medicīnas sabiedrības datiem galvenās vielas, kas izraisa narkomāniju, ir vairākas nelegālas un legālas psihotropās vielas, gan recepšu, gan bezrecepšu zāles.
* Stimulanti (vidēja līdz spēcīga psiholoģiska atkarība, abstinences sindroms ir tikai psiholoģisks un psihosomatisks):
** amfetamīns un metamfetamīns,
** kokaīns,
** kofeīns.
* Depresanti (viegla līdz spēcīga fiziska atkarība ar spēcīgu psiholoģisko atkarību; abstinences sindroms var būt letāls):
** alkohols,
** barbiturāti,
** benzodiazepīni, it īpaši alprazolams, flunitrazepāms, triazolams, temazepams un nimetazepāms; dažām Z-vielām, piemēram, zopiklonam, ir līdzīgs efekts kā benzodiazepīniem,
** metakvalons un ar to saistītie kvinazolinona depresanti.
* Opiāti un opioīdi (viegla līdz spēcīga fiziska atkarība ar vieglu līdz spēcīgu psiholoģisko atkarību; abstinences sindroms gandrīz nekad nav letāls):
** dabiskie opiāti morfīns un kodeīns,
** pussintētiskie opiāti un opioīdi, piemēram, heroīns, oksikodons, bufrenorfīns un hidromorfons,
** sintētiskie opioīdi, piemēram, fentanils, meperidīns/petidīns un metadons.
* Nikotīns.

Visspēcīgāko atkarību rada opiātu grupas substances: heroīns, morfīns, opijs, bet visvairāk iedzīvotāju pasaulē ir atkarīgi no nikotīna.

## Toksikomānija
Patoloģisku tieksmi lietot citas centrālo nervu sistēmu ietekmējošas substances, kas nav narkotiskās vielas, (piemēram, inhalantus, benzīna un līmju izgarojumus, marihuānu, MDMA) dēvē par **toksikomāniju**.

## Skatīt arī
* Alkoholisms

## Atsauces

## Ārējās saites
* narcomania.lv
Semjuels Džeksons

**Semjuels Lerojs Džeksons** (; dzimis ) ir amerikāņu aktieris un kinoproducents. Kā aktieris debitējis 1972. gada filmā *Together for Days*.

## Karjera
Viņš vislabāk pazīstams ar lomu filmā "Lubene" (1994), par lomu tajā viņš pretendēja uz Amerikas Kinoakadēmijas balvu un saņēma BAFTA kino balvu kā labākais otrā plāna aktieris. Kopumā aktieris ir filmējies vairāk nekā 100 filmās, tai skaitā "Cietais rieksts 3", "51. štats" (*The 51st State*), "Džekija Brauna", "Neievainojamais" (*Unbreakable*), "Lieliskie", "Melnās čūskas vaidi", "Šafts" (*Shaft*), "Čūskas lidmašīnā" (*Snakes on a Plane*), "Baņķieris". Par lomu Spaika Lī filmā "Džungļu drudzis" (*Jungle Fever*, 1991) sanēmis Kannu kinofestivāla balvu "Labākais otrā plāna aktieris".

## Filmogrāfija

## Ārējās saites

*
Džeisons Lezaks

**Džeisons Edvards Lezaks** (; dzimis  Kalifornijas štatā, ASV) ir amerikāņu peldētājs. Viņš pārsvarā startē brīvā stila peldējumā.

Piedalījies četrās Olimpiskajās spēlēs (, , , ). 2000. gadā Sidnejā viņš izcīnīja sudrabu 4×100 m brīvā stila stafetē, 2004. gadā Atēnās izcīnīja zeltu 4x100 m stafetē un bronzu 4×100 m brīvā stila stafetē, savukārt 2008. gadā Pekinā izcīnīja divas zelta medaļas (4×100 m brīvā stila stafete, 4x100 m stafete) un bronzu 100 m brīvā stila distancē. 2012. gadā Londonā izcīnījis sudrabu 4x100 m brīvā stila stafetē. Viņam ir piederējis Amerikas rekords 100 m brīvā stila distancē (47,58 s).

## Ārējās saites
*  

* USA Swimming profils
Tašisms

[thumb|200px|right|[Seržs Poļakovs|Serža Poļakova darbs *Composition grise et rouge*.]]
**Tašisms** ir glezniecības virziens, kas radās 1950. gados Francijā. Tas ir ļoti saistīts ar neformālo mākslu un dažkārt tiek skatīts kā tās apakšvirziens.

Tašisma darbiem raksturīgi neregulāri triepieni un bezformīgi krāsu traipi. Tas tiek uzskatīts arī par Eiropas analogu Amerikā tajā laikā valdošajam abstraktajam ekspresionismam.

Ievērojamākie tašisma gleznotāji: Hanss Hartungs, Žoržs Matjē, Seržs Poļakovs un Pjērs Sulažs.

## Atsauces
Viļņas skolas slaktiņš

**Viļņas skolas slaktiņš** bija apšaude skolā, kas notika 1925. gada 6. maijā Joahima Lelevela vidusskolā Viļņā, Polijā. Noslēguma eksāmenu laikā aptuveni 11.00 no rīta vismaz divi 8. klases skolnieki Staņislavs Lavrinovičs un Janušs Obrapaļskis uzbruka eksaminētāju komisijai ar revolveriem un rokas granātām, nogalinot vismaz vienu skolotāju, vairākus skolasbiedrus un paši sevi.

## Atsauces
Gremošana

[thumbnail|200px|Cilvēka [gremošanas orgānu sistēma]]
**Gremošana** ir mehānisks un ķīmisks process gremošanas orgānos, kura rezultātā pārtika tiek sasmalcināta un ķīmiski pārveidota vienkāršākos, šķīstošos savienojumos, ko organisma šūnas spēj pēc tam uzņemt.

## Atsauces

## Ārējās saites
Kļavas

**Kļavas** (*Acer*) ir ziepjkoku dzimtas (agrāk bija kļavu dzimtas) koki un krūmi. Kļavu ģintī ir aptuveni 100 sugas. Vienīgā kļavu ģints suga, kas savvaļā aug Latvijā, ir parastā kļava (*Acer platanoides*). Pasaulē izplatītas kļavu ģints sugas ir lauku kļava (*Acer campestre*), klinškalnu kļava (*Acer douglasii*), ginnalas kļava jeb krastu kļava (*Acer ginnala*), ošlapu kļava (*Acer negundo*), kalnu kļava (*Acer pseudoplatanus*), sarkanā kļava (*Acer rubrum*), sudrabkļava (*Acer saccharinum*), cukura kļava (*Acer saccharum*), vārpainā kļava (*Acer spicatum*) un Tatārijas kļava (*Acer tataricum*).

## Ārējās saites
Antidepresanti

[thumb|250px|right|[Serotonīns, neirotransmiters, kas ir iesaistīts SSAI darbības mehānismā.]]
[thumb|250px|right|[Sertralīns (*Zoloft*)]]
**Antidepresanti** ir psihiatriskie medikamenti, kas tiek izmantoti, lai ārstētu garastāvokļa traucējumus (piemēram, depresiju) un trauksmi (piemēram, sociālo fobiju). Mūsdienu psihiatrijā tiek lietoti antidepresanti, kas palīdz stabilizēt labsajūtu garīgi neveseliem cilvēkiem, bet tie neuzlabo labsajūtu cilvēkiem, kas jau ir veseli. Izplatītākie antidepresantu veidi ir monoamīnoksidāzes inhibitori (MAOI), tricikliskie antidepresanti (TCA), tetracikliskie antidepresanti (TeCA), selektīvie serotonīna atpakaļsaistīšanās inhibitori (SSAI) un serotonīna-noradrenalīna atpakaļsaistīšanās inhibitori (SNAI).
Anrī IV

**Anrī IV** (*Henri-Quatre*; dzimis , miris ) bija Francijas karalis no 1589. līdz 1610. gadam un Navarras karalis no 1572. līdz 1610. gadam. Viņš bija pirmais Burbonu dinastijas pārstāvis Francijas tronī. Anrī IV kā hugenots piedalījās Francijas ticību karā, bet 1589. gadā tika kronēts par Francijas karali un 1593. gadā pārgāja katoļticībā. 1598. gada 13. aprīlī tika pieņemts Nantes edikts, kas izsludināja ticības brīvību Francijā. 1610. gadā Anrī IV nāvīgi sadūra katoļu fanātiķis Fransuā Ravajaks.

## Ārējās saites
Ville Nieminens

**Ville Nieminens** (; dzimis ) ir bijušais somu hokejists, uzbrucējs. Karjeras laikā aizvadījis 385 spēles Nacionālajā hokeja līgā. 2001. gadā Kolorādo "Avalanche" sastāvā izcīnījis Stenlija kausu. Somijas hokeja izlases rindās spēlējis divos Olimpisko spēļu turnīros, 
2006. gadā izcīnot sudraba medaļas.

## Karjera
Karjeru uzsācis 1994. gadā Somijas līgas klubā Tamperes "Tappara". 1997. gadā uzsācis spēlēt Ziemeļamerikā. 1997. gada NHL draftā viņu Kolorādo "Avalanche" izraudzījās trešajā kārtā ar kopējo 78. kārtas numuru. Pirmās trīs sezonas aizvadījis AHL klubā Heršijas "Bears", NHL debitējis 1999.—2000. gada sezonā "Avalanche" sastāvā. 2000.—2001. gada sezonā bija Stenlija kausa ieguvējs ar "Avalanche". Vēlāk spēlējis vairāku citu NHL klubu sastāvā: Pitsburgas "Penguins", Čikāgas "Blackhawks", Kalgari "Flames", Ņujorkas "Rangers", Sanhosē "Sharks" un Sentluisas "Blues". NHL lokauta laikā spēlēja "Tappara" sastāvā, šīs vienības sastāvā arī spēlēja laikā no 2008. līdz 2010. gadam. 2007.—2008. gada sezonu somu hokejists aizvadīja Zviedrijas kluba Malmes "Redhawks" sastāvā.

2010.—2011. gada sezonu viņš uzsāka KHL karjeru, sezonu aizvadot Novosibirskas "Sibirj" sastāvā. 2011.—2012. gada sezonu viņš uzsāka Ņižņekamskas "Ņeftehimik" sastāvā, taču novembra sākumā parakstījis līgumu ar Rīgas "Dinamo" vienību. Taču īsi pirms 2012. gada sākuma hokejists pameta "Dinamo".

2012. gadā hokejists atgriezās Tamperes "Tappara" rindās, tās sastāvā aizvadot nākamās divas sezonas. 2014.—15. gada sezonu aizvadīja Raumas "Lukko" rindās, taču tad noslēdza profesionāļa karjeru.

### Izlases karjera
Somijas izlases sastāvā spēlējis 1997. gada Pasaules čempionātā junioriem, 2002. un 2006. gada ziemas olimpiskajās spēlēs, kā arī 2004. gada Pasaules kausa izcīņā. 2004. gada Pasaules kausa izcīņā un 2006. gada Olimpiskajās spēlēs tika izcīnīta sudraba medaļa.

## Atsauces

## Ārējās saites